ప్రపంచ మానసిక ఆరోగ్య దినోత్సవం

ప్రపంచ మానసిక ఆరోగ్య దినోత్సవం, ప్రతి సంవత్సరం అక్టోబరు 10న ప్రపంచవ్యాప్తంగా నిర్వహించబడుతోంది. మానసిక ఆరోగ్యంపై అవగాహన కలిగించేందుకు ఈ దినోత్సవం జరుపుకుంటారు. 150కిపైగా దేశాలకు చెందిన సభ్యులున్న ప్రపంచ మానసిక ఆరోగ్య సంస్థ ఆధ్వర్యంలో దీనిని మొదటిసారిగా 1992లో జరుపుకున్నారు. మానసిక అనారోగ్యం ప్రపంచవ్యాప్తంగా ప్రజల జీవితాలపై చూపించే ప్రభావాలను దృష్టికి తీసుకురావడానికి వేలాదిమంది స్వచ్ఛంద కార్యకర్తలు ఈ వార్షిక అవగాహన కార్యక్రమాన్ని జరుపుకుంటారు.

చరిత్ర 
1992, అక్టోబరు 10న డిప్యూటీ సెక్రటరీ జనరల్ రిచర్డ్ హంటర్ సహకారంతో తొలిసారిగా ఈ ప్రపంచ మానసిక ఆరోగ్య దినోత్సవం జరుపబడింది. 1994వ సంవత్సరం వరకు మానసిక ఆరోగ్యాన్ని ప్రోత్సహించడం, ఈ విషయంపై ప్రజలకు అవగాహన కల్పించడం మినహా ఈ రోజుకు ప్రత్యేకత ఏమిలేదు.

అప్పటి మానసిక కార్యదర్శి యూజీన్ బ్రాడీ సూచన మేరకు 1994లో తొలిసారిగా "ప్రపంచవ్యాప్తంగా మానసిక ఆరోగ్య సేవల నాణ్యతను మెరుగుపరచడం" అనే నేపథ్యంతో ఈ ప్రపంచ మానసిక ఆరోగ్య దినోత్సవాన్ని జరుపుకున్నారు. 

ప్రపంచ దేశాల ఆరోగ్య మంత్రిత్వ శాఖలు, పౌర సమాజ సంస్థలతో ఉన్న సంబంధాలను ఉపయోగించి మానసిక ఆరోగ్య సమస్యలపై అవగాహన పెంచడంకోసం ప్రపంచ ఆరోగ్య సంస్థ ద్వారా ఈ ప్రపంచ మానసిక ఆరోగ్య దినోత్సవ నిర్వాహణకు సహకారం లభిస్తోంది. సాంకేతిక, ప్రచార సామగ్రిని అభివృద్ధి చేయడానికి కూడా ప్రపంచ ఆరోగ్య సంస్థ మద్దతు ఇస్తోంది.

నేపథ్యాలు

ఇవికూడా చూడండి 
 ప్రపంచ ఆరోగ్య దినోత్సవం

మూలాలు

ఇతర లంకెలు 
 ప్రపంచ మానసిక ఆరోగ్య సమాఖ్య
 ప్రపంచ మానసిక ఆరోగ్య దినోత్సవం  (ప్రపంచ ఆరోగ్య సంస్థ)
 ప్రపంచ మానసిక ఆరోగ్య దినోత్సవం
 ప్రపంచ మానసిక ఆరోగ్య దినోత్సవం 2020 

1992 స్థాపితాలు
మానసిక శాస్త్రము
అంతర్జాతీయ దినములు